CELEX: 32006L0119
Language: et
Date: 2006-11-27 00:00:00
Title: Komisjoni direktiiv 2006/119/EÜ, 27. november 2006 , millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2001/56/EÜ seoses mootorsõidukite ja nende haagiste kütteseadmetega   (EMPs kohaldatav tekst)

28.11.2006   
            
            
               ET
            
            
               Euroopa Liidu Teataja
            
            
               L 330/12
            
         KOMISJONI DIREKTIIV 2006/119/EÜ,
   27. november 2006,
   millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2001/56/EÜ seoses mootorsõidukite ja nende haagiste kütteseadmetega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Euroopa Parlamendi ja nõukogu direktiiv 2001/56/EÜ (2) on üks direktiiviga 70/156/EMÜ kehtestatud EÜ tüübikinnitusmenetlust käsitlevatest üksikdirektiividest. Direktiiviga 2001/56/EÜ sätestatakse nõuded põletuskütteseadmetega varustatud sõidukite ja osadena valmistatud põletuskütteseadmete tüübikinnitusele.
            
         
               (2)
            
            
               18. jaanuaril 2006 jõustus ÜRO Euroopa Majanduskomisjoni eeskiri nr 122, milles käsitletakse M-, N- ja O-kategooria sõidukite tüübikinnitust seoses kütteseadmetega. Kuna nimetatud eeskirja kohaldatakse ühenduses, on vaja direktiivis 2001/56/EÜ sätestatud nõuded viia vastavusse ÜRO Euroopa Majanduskomitee eeskirjas nr 122 sätestatud nõuetega. Seetõttu tuleb direktiivi 2001/56/EÜ lisada ÜRO Euroopa Majanduskomisjoni eeskirja nr 122 9. lisas sätestatud nõuded, mis käsitlevad ohtlikke kaupu vedavate sõidukite kütteseadmeid.
            
         
               (3)
            
            
               Seepärast tuleks direktiivi 2001/56/EÜ vastavalt muuta.
            
         
               (4)
            
            
               Käesoleva direktiiviga ette nähtud meetmed on kooskõlas direktiivi 70/156/EMÜ artikliga 13 asutatud tehnika arenguga kohandamise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2001/56/EÜ muudatus
   Direktiivi 2001/56/EÜ muudetakse vastavalt käesoleva direktiivi lisale.
   Artikkel 2
   Üleminekusätted
   1.   Alates 1. oktoobrist 2007 ei tohi liikmesriigid sellise mootorsõiduki tüübi puhul, millele on paigaldatud vedelgaasiga töötav küttesüsteem, mis vastab direktiivis 2001/56/EÜ (muudetud käesoleva direktiiviga) sätestatud nõuetele, küttesüsteemiga seotud põhjustel võtta järgmisi meetmeid:
   
               a)
            
            
               keelduda EÜ tüübikinnituse andmisest või riikliku tüübikinnituse andmisest;
            
         
               b)
            
            
               keelata sellist tüüpi sõiduki registreerimist, müüki või kasutuselevõtmist.
            
         2.   Alates 1. oktoobrist 2007 ei tohi liikmesriigid vedelgaasiga töötava ja osana valmistatud põletuskütteseadme sellise tüübi puhul, mis vastab direktiivis 2001/56/EÜ (muudetud käesoleva direktiiviga) sätestatud nõuetele, võtta järgmisi meetmeid:
   
               a)
            
            
               keelduda EÜ tüübikinnituse andmisest või riikliku tüübikinnituse andmisest;
            
         
               b)
            
            
               keelata sellist tüüpi sõiduki registreerimist, müüki või kasutuselevõtmist.
            
         3.   Alates 1. aprillist 2008 peavad liikmesriigid keelduma EÜ tüübikinnituse andmisest sellise mootorsõiduki tüübile, millele on paigaldatud vedelgaasiga töötav põletuskütteseade, või vedelgaasiga töötava ja osana valmistatud põletuskütteseadme tüübile, kui need ei vasta direktiivis 2001/56/EÜ (muudetud käesoleva direktiiviga) sätestatud nõuetele, ja nad võivad samal põhjusel keelduda riikliku tüübikinnituse andmisest.
   Artikkel 3
   Ülevõtmine
   1.   Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. septembriks 2007. Nad edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile nende poolt käesoleva direktiiviga reguleeritavas valdkonnas vastu võetud põhiliste siseriiklike õigusnormide teksti.
   Artikkel 4
   Jõustumine
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 5
   Adressaadid
   Käesolev direktiiv on adresseeritud liikmesriikidele.
   
      Brüssel, 27. november 2006
      
         
            Komisjoni nimel
         
         
            asepresident
         
         Günter VERHEUGEN
      
   
   
      (1)  EÜT L 42, 23.2.1970, lk 1. Direktiivi on viimati muudetud Euroopa Parlamendi ja nõukogu direktiiviga 2006/40/EÜ (ELT L 161, 14.6.2006, lk 12).
   
      (2)  EÜT L 292, 9.11.2001, lk 21. Direktiivi on viimati muudetud komisjoni direktiiviga 2004/78/EÜ (ELT L 231, 30.6.2004, lk 69).
   
      LISA
      Direktiivi 2001/56/EÜ muudetakse järgmiselt.
      
                  1)
               
               
                  Lisade loetelu lõppu lisatakse järgmine rida:
                  
                              “IX lisa
                           
                           Lisasätted, mida kohaldatakse direktiivis 94/55/EÜ määratletud teatavate sõidukite suhtes”.
                           
                        
            
                  2)
               
               
                  VIII lisa muudetakse järgmiselt:
                  
                              a)
                           
                           
                              1. jao pealkiri asendatakse järgmisega:“1.   VEDELGAASIGA TÖÖTAVAD MOOTORSÕIDUKITE KÜTTESÜSTEEMID MAANTEELIIKLUSES KASUTAMISEKS”;
                           
                        
                              b)
                           
                           
                              Punkt 1.1.6.2 asendatakse järgmisega:
                              
                                          “1.1.6.2.
                                       
                                       
                                          ei saa kontrollimatult sattuda väliskeskkonda juhusliku lahtituleku korral. Nähakse ette vahendid, et peatada vedelgaasi vool seadme abil, mis paigaldatakse kas vahetult regulaatori järele või regulaatorisse juhul, kui regulaator on paigaldatud silindrile või mahutile, ning juhul, kui regulaator asub silindrist või mahutist eraldi, siis vahetult silindrist või mahutist väljuva vooliku või toru ette, ja teine täiendav seade paigaldatakse regulaatorisse või selle järele.”;
                                       
                                    
                        
                              c)
                           
                           
                              2. jao pealkiri asendatakse järgmisega:“2.   VEDELGAASIGA TÖÖTAVAD KÜTTESÜSTEEMID ÜKSNES STATSIONAARSEKS KASUTAMISEKS MOOTORSÕIDUKITES JA NENDE HAAGISTES”.
                           
                        
            
                  3)
               
               
                  Lisatakse IX lisa:
                  
                     “IX LISA
                     DIREKTIIVIS 94/55/EÜ MÄÄRATLETUD TEATAVATE SÕIDUKITE SUHTES KOHALDATAVAD LISASÄTTED (1)
                     
                     1.   KOHALDAMISALA
                     Käesolevat lisa kohaldatakse sõidukite puhul, millele kohaldatakse direktiivis 94/55/EÜ sätestatud erinõudeid põletuskütteseadmete ja nende paigaldamise kohta.
                     2.   MÕISTED
                     Käesolevas lisas kohaldatakse direktiivi 94/55/EÜ B lisa peatükis 9.1 sätestatud sõidukimärgistuste EX/II, EX/III, AT, FL ja OX määratlusi.
                     3.   TEHNILISED SÄTTED
                     3.1.   Üldine (EX/II, EX/III, AT, FL ja OX sõidukid)
                     3.1.1.   Põletuskütteseadmed ja nende heitgaaside liikumine peavad olema projekteeritud, paigutatud, kaitstud või kaetud nii, et need ei põhjusta veose ootamatut kuumenemist ega süttimist. Need nõuded loetakse täidetuks, kui seadme kütusepaak ja heitgaasisüsteem vastavad punktide 3.1.1.1 ja 3.1.1.2 sätetele. Nimetatud sätetele vastavust kontrollitakse komplekteeritud sõiduki puhul.
                     3.1.1.1.   Seadet varustavad kütusepaagid peavad vastama järgmistele nõuetele:
                     
                                 a)
                              
                              
                                 lekke korral peab kütus voolama otse maapinnale, puutumata kokku sõiduki või veose kuumenenud osadega;
                              
                           
                                 b)
                              
                              
                                 kütusemahutid peavad olema varustatud leeke kustutava seadmega, mis sobitub kütusepaagi avausse, või seadmega, mis hoiab kütusepaagi avause hermeetiliselt suletuna.
                              
                           3.1.1.2.   Summuti ja väljalasketorud peavad olema kaitstud või suunatud nii, et vältida kuumenemisest või süttimisest tuleneva ülekoormuse ohtu. Summuti osad, mis asuvad otse (diisli)kütusepaagi all, peavad asuma kütusepaagist vähemalt 100 mm kaugusel või olema eraldatud kuumuskindla vaheseinaga.
                     3.1.2.   Põletuskütteseadmed lülitatakse välja käsitsi. Programmeerimisseadmed on keelatud.
                     3.2.   EX/II ja EX/III sõidukid
                     Gaasilisel kütusel töötavad põletuskütteseadmed ei ole lubatud.
                     3.3.   FL sõidukid
                     3.3.1.   Põletuskütteseadmed lülitatakse välja vähemalt kahel viisil:
                     
                                 a)
                              
                              
                                 ettekavatsetud käsitsi väljalülitamine juhikabiinist;
                              
                           
                                 b)
                              
                              
                                 sõiduki mootori seiskumine; sellisel juhul võib juht seadme käsitsi uuesti töösse lülitada;
                              
                           
                                 c)
                              
                              
                                 sõidukil oleva ohtliku veose laadimispumba töösselülitamine.
                              
                           3.3.2.   Lubatud on põletuskütteseadme edasitöötamine pärast väljalülitamist. Punkti 3.3.1 alapunktides b ja c sätestatud meetodite puhul peab põlemisõhuga varustamise katkestatama sobivate vahenditega pärast järeltöötamise tsüklit kestusega mitte enam kui 40 sekundit. Kasutatakse ainult põletuskütteseadet, mille kohta on esitatud tõend, et see peab vastu 40sekundilise kestusega edasitöötamise tsükli korral kogu seadme tavalise kasutamisaja.
                  
                  
                     (1)  EÜT L 319, 21.12.1994, lk 7.”"